Ανόρθωση Αμμοχώστου (ποδόσφαιρο)

Ο Σύλλογος «Ανόρθωσις» Αμμοχώστου είναι κυπριακό αθλητικό σωματείο που εδρεύει στην Αμμόχωστο και ιδρύθηκε στις 30 Ιανουαρίου 1911.

Η ποδοσφαιρική ομάδα αποτελεί το σημαντικότερο και μακροβιότερο τμήμα του ομώνυμου αθλητικού σωματείου. Έδρα της ομάδας είναι το Στάδιο ΓΣΕ στην Αμμόχωστο, το οποίο όμως από το 1974 δεν μπορεί να χρησιμοποιήσει λόγω της τουρκικής εισβολής και κατοχής στην Κύπρο. Προσωρινή ποδοσφαιρική έδρα του ποδοσφαιρικού τμήματος αποτελεί το ιδιόκτητο Στάδιο «Αντώνης Παπαδόπουλος»στη Λάρνακα, πόλη στην οποία επαναδραστηριοποιήθηκε η ομάδα μετά την προσφυγιά. Έμβλημα του σωματείου είναι ο φοίνικας και ως χρώματα χρησιμοποιεί το μπλε και λευκό.

Η Ανόρθωση έχει κατακτήσει 13 Πρωταθλήματα Κύπρου, 11 Κύπελλα Κύπρου και 7 Super Cup, όντας η τρίτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Αποτελεί ένα από τα ιδρυτικά σωματεία της Κυπριακής Ομοσπονδίας Ποδοσφαίρου (ΚΟΠ). Η ομάδα έχει 74 συμμετοχές στην Α΄ Κατηγορία Κύπρου, όντας στην τρίτη θέση στη σχετική κατάταξη. Η Ανόρθωση έχει συμμετάσχει πολλές φορές στα ευρωπαϊκά κύπελλα ποδοσφαίρου. Σημαντικότερο επίτευγμα της είναι η συμμετοχή στους ομίλους του ΟΥΕΦΑ Τσάμπιονς Λιγκ την περίοδο 2008-09.

Η Ανόρθωση Αμμοχώστου (Ποδόσφαιρο) Δημόσια ΛΤΔ συμμετέχει στο πρωτάθλημα της Α΄ Κατηγορίας ποδοσφαίρου ανδρών της Κύπρου.

 Ιστορία 

Τα πρώτα χρόνια
Ο Σύλλογος Ανόρθωσις Αμμοχώστου ιδρύθηκε στις 30 Ιανουαρίου 1911. Τα πρώτα χρόνια δεν ανέπτυξε αθλητική δράση αλλά κυρίως εθνική, πνευματική, πολιτιστική και κοινωνική. Το 1929 άρχισε να αναπτύσσει αθλητική δράση. Ωστόσο, οι νέοι του συλλόγου είχαν δραστηριοποιηθεί ποδοσφαιρικά πολύ νωρίτερα. Από τις αρχές της δεκαετίας του 1920 είχαν σχηματίσει ομάδα με την ονομασία «Ποδοσφαιρική Ομάδα Ελλήνων Βαρωσίων» (ΠΟΕΒ). Το 1929 η ΠΟΕΒ προσχώρησε επίσημα στην Ανόρθωση και οι ποδοσφαιριστές της, οι οποίοι ήταν όλοι και μέλη της Ανόρθωσης, αποτέλεσαν την πρώτη ποδοσφαιρική ομάδα του συλλόγου.

Την περίοδο 1930-31 ο Γυμναστικός Σύλλογος Ευαγόρας (Γ.Σ.Ε.) διοργάνωσε επαρχιακό πρωτάθλημα Αμμοχώστου με τη συμμετοχή της Ανόρθωσης, του Γυμνασίου Αμμοχώστου, της Ομόνοιας Αμμοχώστου, της Τούρκικης Λέσχης Αμμοχώστου και του ποδοσφαιρικού ομίλου Λευκονοίκου, με την Ανόρθωση να αναδεικνύεται πρωταθλήτρια.

 Πρωταθλήματα πόλεων και ίδρυση της ΚΟΠ 
Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «πρωτάθλημα πόλεων». Η Ανόρθωση συμμετείχε στο πρωτάθλημα.

Το δεύτερο παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Το πρωτάθλημα ήταν επεισοδιακό με αρκετές ομάδες να υποβάλλουν ενστάσεις κατά του κύρους του αγώνα τους με άλλες ομάδες, ενώ η Ανόρθωση και ο Ποσειδώνας Λεμεσού αποχώρησαν από το πρωτάθλημα. Το τρίτο ανεπίσημο πρωτάθλημα διοργάνωσε η ΑΕΛ, με την Ανόρθωση να τερματίζει στην έκτη θέση. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου, με την Ανόρθωση να αποτελεί ένα από τα ιδρυτικά της μέλη.

 Διοργανώσεις 

 Περίοδος 1934-1939 
Την περίοδο 1934-35 διεξήχθη το πρώτο επίσημο παγκύπριο πρωτάθλημα. Η Ανόρθωση συμμετείχε στο πρωτάθλημα. Ως έδρα χρησιμοποιούσε το στάδιο ΓΣΕ. Η Ανόρθωση τερμάτισε στην πέμπτη θέση. Στο κύπελλο Κύπρου 1934-35 έφτασε μέχρι τα ημιτελικά, όπου αποκλείστηκε από τον Τραστ. Την περίοδο 1935-36 τερμάτισε στην 7η και προτελευταία θέση Την περίοδο 1936-37 τερμάτισε στην τελευταία θέση του πρωταθλήματος. Το 1937 ο σύλλογος ανέστειλε τη λειτουργία του ποδοσφαιρικού τμήματος της λόγω οικονομικών δυσκολιών και διεγράφη από τη δύναμη της ΚΟΠ. 
+Η πορεία της Ανόρθωσης την περίοδο 1934-1939 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1934-35 A΄ 5 8 14 4 5 5 27 38 13Κύπελλο ΚύπρουΗμιτελικά 1935-36 A΄ 7 8 14 2 1 11 14 38 5Κύπελλο ΚύπρουΠροημιτελικά 1936-37 A΄ 7 7 12 2 1 9 10 51 5Κύπελλο ΚύπρουΠροημιτελικά 1937-39  Το σωματείο ανέστειλε τη λειτουργία της ποδοσφαιρικής ομάδαςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1940-1949 
Το 1945 ο σύλλογος προχώρησε στην επανασύσταση της ποδοσφαιρικής του ομάδας. Το 1937 που η ποδοσφαιρική ομάδα διαλύθηκε, οι ποδοσφαιριστές της εντάχθηκαν σε άλλες ομάδες, κυρίως στον Πεζοπορικό και την ΕΠΑ. Επίσης, σε αυτή την περίοδο το στάδιο ΓΣΕ παρέμεινε κλειστό από τον αγγλικό στρατό. Το 1945 αρκετοί από τους παλαιούς ποδοσφαιριστές της ομάδας επανέκαμψαν ενώ στο δυναμικό της ομάδας εντάχθηκαν και νέοι ποδοσφαιριστές. Η Ανόρθωση εντάχθηκε στο πρωτάθλημα Β΄ κατηγορίας 1945-46. Την εποχή εκείνη στο πρωτάθλημα Β΄ κατηγορίας συμμετείχαν και αναπληρωματικές ομάδες των ομάδων της Α΄ κατηγορίας. Σε διπλά παιχνίδια για την ανάδειξη του πρωταθλητή η Ανόρθωση αντιμετώπισε τη Β΄ ομάδα του ΑΠΟΕΛ. Στον πρώτο αγώνα ο ΑΠΟΕΛ κέρδισε με 5-3 ενώ ο δεύτερο τελείωσε ισόπαλος 1-1. Η Β΄ ομάδα του ΑΠΟΕΛ κατάκτησε το πρωτάθλημα, ωστόσο στην Α΄ κατηγορία προβιβάστηκε η Ανόρθωση επειδή δεν επιτρεπόταν να εκπροσωπηθεί στο πρωτάθλημα ο ΑΠΟΕΛ με δύο ομάδες. Επιπλέον, η ΚΟΠ αποφάσισε τον προβιβασμό της Ανόρθωσης γιατί δεν υπήρχε άλλη ομάδα Α΄ κατηγορίας από την πόλη της Αμμοχώστου.

Στο κύπελλο Κύπρου 1946-47 έφτασε μέχρι τον τελικό, όπου έχασε το τρόπαιο από τον ΑΠΟΕΛ με 4-1.

Το 1947 η Ανόρθωση, η ΕΠΑ και ο Πεζοπορικός ζήτησαν καταστατική αλλαγή με κύριο αίτημα την εκ περιτροπής προεδρία της ΚΟΠ σε όλες τις πόλεις. Οι ομάδες αυτές έθεσαν το αίτημα αυτό ζητώντας ισότιμη μεταχείριση αφού θεωρούσαν ότι οι ομάδες της Λευκωσίας (στην οποία έδρευε η ΚΟΠ) και κυρίως ο ΑΠΟΕΛ τύγχαναν την εύνοια της ΚΟΠ. Το αίτημα συζητήθηκε σε γενική συνέλευση της ομοσπονδίας στις 27 Αυγούστου 1947, αλλά υπέρ της πρότασης αυτής ψήφισαν μόνοι οι τρεις αυτές ομάδες. Μετά από αυτό το αποτέλεσμα, οι τρεις ομάδες αποχώρησαν από την ΚΟΠ και δημιούργησαν δική του ομοσπονδία, την «Ποδοσφαιρική Αθλητική Ομοσπονδία Κύπρου» (ΠΑΟΚ), με έδρα τη Λάρνακα. Στην ομοσπονδία αυτή εντάχθηκαν άλλα πέντε σωματεία (ΑΜΟΛ Λεμεσού, Τουρκική Λέσχη Λάρνακας, Τουρκική Λέσχη Αμμοχώστου, η Τουρκ Ουτζιού της Αμμοχώστου και η Τουρκική Αθλητική Εστία Τσετίν Καγιά της Λευκωσίας). Μεταξύ των δύο ομοσπονδιών επικράτησε κλίμα συγκρουσιακό. Η διαμάχη τερματίστηκε με την πάροδο ενός χρόνου όταν η ΠΑΟΚ διαλύθηκε και τα τρία σωματεία (Ανόρθωση, ΕΠΑ, Πεζοπορικός,) επανεντάχθηκαν το φθινόπωρο του 1948 στην ΚΟΠ.

Στο πρωτάθλημα η Ανόρθωση τερμάτισε στη δεύτερη θέση ενώ στο κύπελλο Κύπρου 1948-49 έφτασε μέχρι τον τελικό και κατάκτησε το τρόπαιο για πρώτη φορά στην ιστορία της. Ο τελικός διεξήχθη στις 3 Απριλίου 1949 στο παλιό Γ.Σ.Π.. Ο ΑΠΟΕΛ προηγείτο με 3-2 μέχρι το 87΄ λεπτό, όταν το παιχνίδι διακόπηκε λόγω επεισοδίων μεταξύ των ποδοσφαιριστών και μεταξύ των φιλάθλων. Το παιχνίδι επαναλήφθηκε στις 19 Ιουνίου 1949 στο ίδιο γήπεδο με την Ανόρθωση να κερδίζει 3-0 και να κατακτά το πρώτο της κύπελλο. 
+Η πορεία της Ανόρθωσης τη δεκαετία 1940-1949 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1939-45  Το σωματείο ανέστειλε τη λειτουργία της ποδοσφαιρικής ομάδας 1945-46 Β΄ 2        Δεν συμμετείχε 1946-47 A΄ 6 7 12 4 0 8 26 37 8Κύπελλο ΚύπρουΦιναλίστ 1947-48  Αποχώρησε από την ΚΟΠ 1948-49 A΄ 2 8 14 10 1 3 58 26 21Κύπελλο ΚύπρουΚυπελλούχοςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1950-1959 
Η περίοδο 1949-50 είναι ιστορική για την Ανόρθωση καθώς κατακτά το πρώτο της πρωτάθλημα. Παράλληλα συμμετέχει και στον τελικό του κυπέλλου Κύπρου. Αντίπαλος ήταν η Ε.Π.Α. Λάρνακας, η οποία είχε τερματίσει στη 2η θέση του πρωταθλήματος, ένα βαθμό λιγότερο από την Ανόρθωση. Στον τελικό η Ανόρθωση προηγείτο μέχρι και τα τελευταία λεπτά όταν η ΕΠΑ κέρδισε πέναλτι. Η πρώτη εκτέλεση ήταν επιτυχής αλλά ο διαιτητής διέταξε επανάληψη. Η δεύτερη εκτέλεση ήταν αποτυχημένη και οπαδοί της ΕΠΑ εισέβαλαν στον αγωνιστικό χώρο με αποτέλεσμα ο αγώνας να διακοπεί. Η ΚΟΠ αποφάσισε επανάληψη και στον επαναληπτικό η ΕΠΑ κέρδισε με 2-1. Η Ανόρθωση θεώρησε ότι αδικήθηκε καθώς η ΚΟΠ δεν έπρεπε να ορίσει επανάληψη καθώς ο αγώνας διακόπηκε εξ υπαιτιότητας της αντίπαλης ομάδας.

Τα επόμενα χρόνια η Ανόρθωση δεν διεκδίκησε το πρωτάθλημα ενώ στο κύπελλο έφτανε μέχρι τα ημιτελικά. Από την περίοδο 1956-57, όμως, η πορεία της ομάδας ήταν απόλυτα επιτυχημένη. Σε διάστημα 7 χρόνων κατέκτησε 5 πρωταθλήματα και 3 κύπελλα. Αρχικά κατέκτησε αήττητη το πρωτάθλημα την περίοδο 1956-57, επαναλαμβάνοντας την επιτυχίας της την περίοδο 1957-58. Την περίοδο 1958-59 δεν διεξήχθη πρωτάθλημα λόγω της κατάστασης που επικρατούσε στο νησί (απελευθερωτικός αγώνας). Έγινε όμως κύπελλο με την Ανόρθωση να κατακτά το τρόπαιο. Στον τελικό αντιμετώπισε την ΑΕΛ την οποία κέρδισε με 1-0.
+Η πορεία της Ανόρθωσης τη δεκαετία 1950-1959 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1949-50A΄18141112512323Κύπελλο ΚύπρουΦιναλίστ 1950-51 A΄ 3 8 14 6 5 3 31 24 17Κύπελλο ΚύπρουΗμιτελικά 1951-52 A΄ 6 8 14 3 3 8 20 32 9Κύπελλο ΚύπρουΠροημιτελικά 1952-53 A΄ 5 8 14 4 4 6 30 31 12Κύπελλο ΚύπρουΗμιτελικά 1953-54 A΄ 3 9 16 7 4 5 32 31 18Κύπελλο ΚύπρουΗμιτελικά 1954-55 A΄ 7 10 18 6 4 8 35 31 16Κύπελλο ΚύπρουΗμιτελικά 1955-56 A΄ 5 9 16 8 2 6 43 33 18Δεν διεξήχθη 1956-57A΄19161330511329Δεν διεξήχθη 1957-58A΄110171232552227Δεν διεξήχθη 1958-59 Δεν διεξήχθη πρωτάθλημαΚύπελλο ΚύπρουΚυπελλούχοςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1960-1969 
Την περίοδο 1959-60 η Ανόρθωση κατακτά το τρίτο συνεχόμενο πρωτάθλημα της και το τέταρτο συνολικά. Την επόμενη περίοδο τερματίζει στη δεύτερη θέση. Την περίοδο 1961-62 κατακτά το πέμπτο της πρωτάθλημα και για πρώτη φορά επιτυγχάνει και το νταμπλ καθώς κατακτά και το Κύπελλο Κύπρου. Στον τελικό αντιμετώπισε τον Ολυμπιακό Λευκωσίας τον οποίο κέρδισε με 5-2. Το 1962 απονεμήθηκε στην ομάδα ο τίτλος της Ασπίδας Πάκκου χωρίς αγώνα, επειδή είχε κατακτήσει πρωτάθλημα και κύπελλο την προηγούμενη χρονιά. Δεν ίσχυε ο κανόνας συμμετοχής του φιναλίστ του κυπέλλου.

Παρόμοιο ήταν το σκηνικό και την επόμενη περίοδο με την Ανόρθωση να κατακτά το έκτο πρωτάθλημα της και να συμμετέχει στον τελικό του κυπέλλου. Αυτή τη φορά έχασε το τρόπαιο από τον ΑΠΟΕΛ. Ο πρώτος αγώνας έληξε ισόπαλος 2-2 και στον επαναληπτικό η ομάδα της Αμμοχώστου έχασε με 1-0. Οι δύο ομάδες αναμετρήθηκαν και στον αγώνα για την κατάκτηση της Ασπίδας Πάκκου πριν από την έναρξη της επόμενης περιόδου, με τον ΑΠΟΕΛ να κερδίζει με 1-0.

Την περίοδο 1963-64 τo πρωτάθλημα διακόπηκε τον Δεκέμβριο του 1963 λόγω των διακοινοτικών ταραχών και δεν συνεχίστηκε ποτέ. Στο Κύπελλο Κύπρου η Ανόρθωση κατέκτησε το τρόπαιο κερδίζοντας στον τελικό τον ΑΠΟΕΛ με 3-0.

Τα επόμενα χρόνια της δεκαετίας 1960-1969 η Ανόρθωση δεν διεκδίκησε κάποιο τίτλο, με εξαίρεση το πρωτάθλημα της περιόδου 1966-67, στο οποίο τερμάτισε τελικά στην τρίτη θέση, ένα βαθμό πίσω από τις δύο πρώτες θέσεις.
+Η πορεία της Ανόρθωσης τη δεκαετία 1960-1969 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1959-60A΄111201343532330Δεν διεξήχθη 1960-61  A΄ 2 13 24 17 1 6 61 27 59Δεν διεξήχθη 1961-62 A΄113241635492659Κύπελλο ΚύπρουΚυπελλούχος 1962-63 A΄112221732642159Κύπελλο ΚύπρουΦιναλίστ 1963-64  A΄ Το πρωτάθλημα διακόπηκεΚύπελλο ΚύπρουΚυπελλούχος 1964-65 A΄  5 11 20 9 5 6 39 26 43Κύπελλο ΚύπρουΑ΄ γύρος 1965-66 A΄ 4 11 20 8 7 5 41 31 43Κύπελλο Κύπρου Ημιτελικά 1966-67 A΄ 3 12 22 14 4 4 55 29 54Κύπελλο Κύπρου Ημιτελικά 1967-68  A΄ 5 12 22 9 5 8 48 35 45Κύπελλο ΚύπρουΑ΄ γύρος 1968-69  A΄ 7 12 22 7 8 7 28 27 44Κύπελλο ΚύπρουΠροημιτελικάΒαθμολογία 1959-1960: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1960-1969: Νίκη=3 βαθμοί, Ισοπαλία=2 βαθμοί, Ήττα=1 βαθμός 

 Δεκαετία 1970-1979 
Τη δεκαετία 1970-1979 η Ανόρθωση δεν διεκδίκησε το πρωτάθλημα σε καμιά από τις περιόδους. Κατάφερε ωστόσο να κατακτήσει ένα κύπελλο την περίοδο 1974-75.

Η τραγικότερη ημέρα στην ιστορία του σωματείου [εκτός απο την ανατίναξη του συλλογικού κτηρίου απο τους Άγγλους το 1959], καταγράφεται σε μια από τις πιο μαύρες ημερομηνίες για τον ελληνισμό, στις 14 Αυγούστου 1974, με την κατάληψη της Αμμοχώστου από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Οι φίλαθλοι και οι ποδοσφαιριστές του σωματείου διασκορπίστηκαν σε όλες τις ελεύθερες περιοχές της Κύπρου. Η Ανόρθωση επαναδραστηριοποιήθηκε στις ελεύθερες περιοχές με προσωρινή βάση τη Λάρνακα. Παρ' όλες τις δυσκολίες και τις αντιξοότητες που συνάντησε η ομάδα στο πρωτάθλημα 1974-75 κατάφερε να τερματίσει στην έκτη θέση. Επιπρόσθετα, έφτασε μέχρι τον τελικό του κυπέλλου Κύπρου και κατάφερε να κατακτήσει το τρόπαιο κερδίζοντας με 3-2 την Ένωσις Νέων Παραλιμνίου.
+Η πορεία της Ανόρθωσης τη δεκαετία 1970-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1969-70  A΄ 5 12 22 8 7 7 27 25 451Κύπελλο ΚύπρουΗμιτελικά 1970-71  A΄ 8 12 22 7 6 9 23 31 20Κύπελλο ΚύπρουΚυπελλούχος 1971-72  A΄ 4 12 22 6 12 4 22 18 24Κύπελλο ΚύπρουΒ΄ γύρος 1972-73  A΄ 4 14 26 12 6 8 24 17 30Κύπελλο ΚύπρουΠροημιτελικά 1973-74  A΄ 7 14 26 8 9 9 25 24 25Κύπελλο ΚύπρουΗμιτελικά 1974-75  A΄ 6 14 26 8 10 8 39 28 26Κύπελλο ΚύπρουΚυπελλούχος 1975-76  A΄ 5 15 28 10 12 6 39 30 32Κύπελλο ΚύπρουΒ΄ γύρος 1976-77 A΄  7 16 30 13 7 10 35 35 33Κύπελλο ΚύπρουΠροημιτελικά 1977-78  A΄ 5 16 30 11 13 6 44 29 35Κύπελλο ΚύπρουΑ΄ γύρος 1978-79 A΄  5 16 30 10 11 9 26 21 31Κύπελλο ΚύπρουΗμιτελικάΒαθμολογία 1969-1970: Νίκη=3 βαθμοί, Ισοπαλία=2 βαθμοί, Ήττα=1 βαθμός  Βαθμολογία 1970-1979: Νίκη=2 βαθμοί, Ισοπαλία=1 βαθμός, Ήττα=0 βαθμοί 

1: Η Ανόρθωση κέρδισε 45 βαθμούς, αλλά τιμωρήθηκε με αφαίρεση 1 βαθμού και έτσι στην τελική βαθμολογία αναγράφονται 44 βαθμοί.

 Δεκαετία 1980-1989 
Τη δεκαετία 1980-1989 η Ανόρθωση δεν κατέκτησε κάποιο τίτλο. Η περίοδος 1981-82 ήταν η χειρότερη στην ιστορία της, κινδυνεύοντας ακόμη και με υποβιβασμό. Τελικά τερμάτισε στην 9η θέση. Ακολούθως, διεκδίκησε δύο φορές το πρωτάθλημα. Την περίοδο 1982-83 τερμάτισε στη δεύτερη θέση, με τρεις βαθμούς λιγότερους από την πρωταθλήτρια Ομόνοια. Την περίοδο 1984-85 διεκδίκησε μέχρι ενός σημείου το πρωτάθλημα, αλλά προς το τέλος του πρωταθλήματος υποχώρησε τερματίζοντας τελικά στην τρίτη θέση. Στο κύπελλο Κύπρου κατάφερε μόνο μια φορά να φτάσει στα ημιτελικά, την περίοδο 1982-83, όπου αποκλείστηκε από την Ομόνοια.
+Η πορεία της Ανόρθωσης τη δεκαετία 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1979-80  A΄ 7 15 28 9 8 11 31 31 26Κύπελλο ΚύπρουΠροημιτελικά 1980-81  A΄ 5 14 26 9 9 8 37 34 27Κύπελλο ΚύπρουΒ΄ γύρος 1981-82  A΄ 9 14 26 8 6 12 23 34 22Κύπελλο ΚύπρουΑ΄ γύρος 1982-83  A΄ 2 14 26 12 11 3 46 21 35Κύπελλο ΚύπρουΗμιτελικά 1983-84  A΄ 5 14 26 9 11 6 34 29 29Κύπελλο ΚύπρουΑ΄ γύρος 1984-85  A΄ 3 14 26 12 9 5 38 22 33Κύπελλο ΚύπρουΑ΄ γύρος 1985-86  A΄ 4 14 26 13 6 7 36 27 32Κύπελλο ΚύπρουΠροημιτελικά 1986-87  A΄ 8 16 30 9 15 6 35 30 33Κύπελλο ΚύπρουΑ΄ γύρος 1987-88  A΄ 8 16 30 9 12 9 36 36 30Κύπελλο ΚύπρουΒ΄ γύρος 1988-89  A΄ 6 15 28 10 10 8 31 31 30Κύπελλο ΚύπρουΒ΄ γύροςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1990-1999 
Τη δεκαετία 1990-1999 η Ανόρθωση επανέρχεται στις κατακτήσεις τίτλων και γίνεται μια από τις μόνιμες διεκδικήτριες του πρωταθλήματος. Την περίοδο 1990-91 η Ανόρθωση τερμάτισε στη δεύτερη θέση, μένοντας τρεις βαθμούς πίσω από τον πρώτο Απόλλωνα. Στην ίδια θέση τερμάτισε και την περίοδο 1991-92, μένοντας δύο βαθμούς πίσω από τον πρώτο ΑΠΟΕΛ. Στη δεύτερη θέση τερμάτισε και την περίοδο 1993-94, μένοντας και πάλι δύο βαθμούς πίσω από τον πρώτο Απόλλωνα. Την ίδια περίοδο συμμετείχε στον τελικό του κυπέλλου Κύπρου, όπου έχασε το τρόπαιο από την Ομόνοια με 1-0.

Μετά από 32 χρόνια, την περίοδο 1994-95, η Ανόρθωση κατακτά και πάλι το πρωτάθλημα, το έβδομο της ιστορίας της. Στην έναρξη της περιόδου 1995-96, στην οποία η Ανόρθωση κατέκτησε τη δεύτερη θέση, η ομάδα διεκδίκησε την Ασπίδα ΚΟΠ μετά από 32 χρόνια. Αντίπαλος ήταν ο ΑΠΟΕΛ. Ο κανονικός αγώνας έληξε 1-1 με την Ανόρθωση να κερδίσει το τρόπαιο στα πέναλτι (5-4).

Τα επόμενα τέσσερα χρόνια η Ανόρθωση ήταν η μόνιμη πρωταθλήτρια Κύπρου. Πρόεδρος της ομάδας την περίοδο αυτή ήταν ο Κίκης Κωνσταντίνου και προπονητής ο Ντούσαν Μιτόσεβιτς. Αρχικά κατέκτησε το πρωτάθλημα της περιόδου 1996-97. Στον αγώνα για την Ασπίδα της ΚΟΠ το 1997 έχασε από τον ΑΠΟΕΛ με 2-1. Την περίοδο 1997-98 πέτυχε το δεύτερο νταμπλ της ιστορία της καθώς κατέκτησε πρωτάθλημα και κύπελλο. Στον τελικό αντιμετώπισε τον Απόλλωνα, τον οποίο κέρδισε με 3-1. Την ίδια ομάδα αντιμετώπισε και στον αγώνα για την Ασπίδα της ΚΟΠ το 1998, κερδίζοντας με 4-1.

Ακολούθησε η κατάκτηση του πρωταθλήματος της περιόδου 1998-99, του δέκατου στην ιστορία της ομάδας. Η Ανόρθωση ισοβάθμησε στην κορυφή με την Ομόνοια, αλλά υπερτερούσε στη διαφορά τερμάτων. Μάλιστα, η ομάδα πέτυχε 95 τέρματα τα οποία είναι ρεκόρ όλων των εποχών στην Α΄ κατηγορία. Επιπρόσθετα, συμμετείχε και στον τελικό του κυπέλλου Κύπρου, χάνοντας το τρόπαιο με 2-0 από τον ΑΠΟΕΛ.
+Η πορεία της Ανόρθωσης τη δεκαετία 1990-1999 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1989-90  A΄ 7 14 26 10 7 9 20 28 27Κύπελλο ΚύπρουΒ΄ γύρος 1990-91 A΄  2 14 26 18 5 3 42 14 41 Κύπελλο ΚύπρουΒ΄ γύρος 1991-92  A΄  2 14 26 18 4 4 55 23 58Κύπελλο ΚύπρουΗμιτελικά 1992-93  A΄  5 14 26 11 6 9 32 33 39Κύπελλο ΚύπρουΠροημιτελικά 1993-94  A΄  2 14 26 18 7 1 67 16 61Κύπελλο ΚύπρουΦιναλίστ 1994-95 A΄ 112332274712573Κύπελλο ΚύπρουΠροημιτελικά 1995-96  A΄  2 14 26 16 7 3 50 23 55Κύπελλο ΚύπρουΠροημιτελικά 1996-97 A΄ 114262051581465Κύπελλο ΚύπρουΗμιτελικά 1997-98Α΄ 114262132871866Κύπελλο ΚύπρουΚυπελλούχος 1998-99 A΄ 114262141952867Κύπελλο ΚύπρουΦιναλίστΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 2000-2009 
Στις αρχές της περιόδου 1999-00 κατέκτησε την Ασπίδα ΚΟΠ κερδίζοντας τον ΑΠΟΕΛ με 2-0. Ακολούθως, η Ανόρθωση κατακτά το τέταρτο συνεχόμενο πρωτάθλημα της και ενδέκατο συνολικά. Το 2000 συμμετέχει για 4η συνεχόμενη χρονιά στον αγώνα για την Ασπίδα ΚΟΠ, κατακτώντας το τρόπαιο νικώντας την Ομόνοια με 1-0. Την περίοδο 2001-02 τερμάτισε στη δεύτερη θέση, ένα βαθμό πίσω από τον πρώτο ΑΠΟΕΛ. Στο κύπελλο Κύπρου 2001-02 κατέκτησε το τρόπαιο κερδίζοντας στον τελικό τον Εθνικό Άχνας με 1-0. Ως κυπελλούχος, συμμετείχε στον αγώνα για την κατάκτηση της Ασπίδας της ΚΟΠ το 2002 χάνοντας με 4-2 από τον ΑΠΟΕΛ. Τη δεύτερη θέση κατέκτησε και την περίοδο 2002-03, μένοντας ένα βαθμό πίσω από την πρώτη Ομόνοια. Κατάφερε και πάλι να κατακτήσει το κύπελλο Κύπρου κερδίζοντας στον τελικό την ΑΕΛ με 5-3 στα πέναλτι (κανονικός αγώνας 0-0). Ως κυπελλούχος, συμμετείχε στον αγώνα για την κατάκτηση της Ασπίδας της ΚΟΠ το 2003 χάνοντας με 3-2 από την Ομόνοια.

Το 2004 προπονητής της ομάδας αναλαμβάνει ο ποδοσφαιριστής της Τιμούρ Κετσπάγια, ο οποίος περέμεινε στη θέση αυτή μέχρι το 2009, οδηγώντας την ομάδα σε τίτλους και στη μεγαλύτερη επιτυχία στην ιστορία της, τη συμμετοχή στους ομίλους του Τσιάμπιονς Λιγκ.

Την περίοδο 2004-05 η Ανόρθωση κατακτά και πάλι το πρωτάθλημα. Στον αγώνα για την Ασπίδα ΚΟΠ το 2005 χάνει στα πέναλτι από την Ομόνοια. Στο κύπελλο Κύπρου 2006-07 κατακτά και πάλι το τρόπαιο κερδίζοντας στον τελικό την Ομόνοια με 3-2. Στον αγώνα για την Ασπίδα ΚΟΠ το 2007 κερδίζει τον ΑΠΟΕΛ με 2-1. Την περίοδο 2007-08 κατακτά αήττητη το 13ο πρωτάθλημα της ενώ φτάνει και στον τελικό του κυπέλλου, όπου χάνει το τρόπαιο από τον ΑΠΟΕΛ με 2-0. Οι δύο ομάδες αναμετριούνται και στον αγώνα για την κατάκτηση της Ασπίδας ΚΟΠ το 2008, με τον ΑΠΟΕΛ να κερδίζει με 1-0.

Το καλοκαίρι του 2008 γράφει την πιο ένδοξη σελίδα στην ιστορία της καθώς γίνεται η πρώτη κυπριακή ομάδα που προκρίνεται σε ομίλους ευρωπαϊκής διοργάνωσης. Προκρίθηκε στους ομίλους του Τσιάμπιονς Λιγκ 2008-09 αφότου απέκλεισε τον Ολυμπιακός Πειραιώς. Επιπλέον, διεκδίκησε την πρόκριση μέσα από τον όμιλο της μέχρι και την τελευταία αγωνιστική. Κατόρθωσε να πετύχει σημαντικά αποτελέσματα κερδίζοντας εντός έδρας 3-1 τον Παναθηναϊκός ενώ έφερε δύο ισοπαλίες με τη Βέρντερ Βρέμης και μία εντός έδρας ισοπαλία με την Ίντερ.
+Η πορεία της Ανόρθωσης τη δεκαετία 2000-2009 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1999-00 A΄114262123822865Κύπελλο ΚύπρουΠροημιτελικά 2000-01 A΄ 4 14 26 15 6 5 60 32 51Κύπελλο ΚύπρουΒ΄ γύρος 2001-02 A΄ 2 14 26 18 4 4 71 31 58Κύπελλο ΚύπρουΚυπελλούχος 2002-03 A΄ 2 14 26 19 2 5 65 30 59Κύπελλο ΚύπρουΚυπελλούχος 2003-04 A΄ 5 14 26 15 3 8 57 35 48 Κύπελλο ΚύπρουΠροημιτελικά 2004-05A΄1142511951642362Κύπελλο ΚύπρουΌμιλοι (16) 2005-06 A΄ 4 14 26 15 8 3 55 26 53Κύπελλο ΚύπρουΠροημιτελικά 2006-07 A΄ 3 14 26 16 5 5 42 20 53Κύπελλο ΚύπρουΚυπελλούχος 2007-08A΄1143220120581972Κύπελλο ΚύπρουΦιναλίστ 2008-09 A΄ 3 14 32 21 4 7 52 26 67 Κύπελλο ΚύπρουΒ΄ γύροςΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

1Στον αγώνα Ανόρθωση-Απόλλωνας οπαδοί των δύο ομάδων προκάλεσαν επεισόδια, το παιχνίδι διεκόπηκε και τιμωρήθηκαν και οι δύο ομάδες με μηδενισμό.

 Δεκαετία 2010-2019 
Τα πρώτα χρόνια της δεκαετίας 2010-2019 η Ανόρθωση ταλανιζόταν από οικονομικά προβλήματα. Τις πρώτες περιόδους δεν διεκδίκησε το πρωτάθλημα αλλά τερμάτιζε στις πρώτες θέσεις της βαθμολογίας. Την περίοδο 2012-13 διεκδίκησε το πρωτάθλημα. Μέχρι την 20η αγωνιστική του πρωταθλήματος ήταν στην πρώτη θέση προπορευόταν με διαφορά έξι βαθμών από τις υπόλοιπες ομάδες. Ωστόσο, η ομάδα έφερε πολλά ανεπιτυχή αποτελέσματα και τελικά περιορίστηκε στη δεύτερη θέση. Την περίοδο 2013-14 η ομάδα για πρώτη φορά μετά από 24 χρόνια, τερμάτισε κάτω από την 5η θέση. Τις περιόδους 2014-15 και 2015-16 τερμάτισε στην πέμπτη θέση. Την περίοδο 2016-17 τερμάτισε στην έκτη θέση. Την περίοδο 2017-18 τερμάτισε στην τρίτη θέση του βαθμολογικού πίνακα.
+Η πορεία της Ανόρθωσης τη δεκαετία 2010-2019 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 2009-10 A΄ 3 14 32 19 7 6 51 27 64Κύπελλο ΚύπρουΠροημιτελικά 2010-11 A΄ 3 14 32 16 7 9 51 34 55Κύπελλο ΚύπρουΗμιτελικά 2011-12 A΄ 4 14 32 17 8 7 36 22 59 Κύπελλο ΚύπρουΠροημιτελικά 2012-13 A΄ 2 14 32 20 8 4 60 29 68 Κύπελλο ΚύπρουΠροημιτελικά 2013-14 A΄ 6 14 36 12 6 18 57 64 42Κύπελλο ΚύπρουΒ΄ γύρος 2014-15 A΄ 5 12 32 16 4 12 50 37 52Κύπελλο ΚύπρουΠροημιτελικά 2015-16 A΄ 5 14 36 16 11 9 57 41 59Κύπελλο ΚύπρουΠροημιτελικά 2016-17 A΄ 6 14 36 12 11 13 48 41 47Κύπελλο ΚύπρουΗμιτελικά 2017-18 A΄ 3 14 36 19 12 5 53 29 69Κύπελλο ΚύπρουΠροημιτελικά 2018-19A΄71232121194241411Κύπελλο ΚύπρουΒ΄ γύροςΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

1: Η Ανόρθωση κέρδισε 47 βαθμούς, αλλά τιμωρήθηκε με αφαίρεση 6 βαθμών.

 Συνολικά στατιστικά στην Α΄ κατηγορία 
Ο πίνακας που ακολουθεί παρουσιάζει τη συνολική πορεία της Ανόρθωσης στο πρωτάθλημα Α΄ κατηγορίας από την περίοδο 1934-35 έως και την περίοδο 2018-19. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (νίκη=3 βαθμοί, ισοπαλία=1 βαθμός, ήττα:0 βαθμοί) οι βαθμοί που εξασφαλίζει είναι 3182. Η περίοδος 1963-64, στην οποία το πρωτάθλημα διακόπηκε, δεν συμπεριλαμβάνεται.
Πρωτάθλημα Α΄ κατηγορίας Συμμετοχές Αγώνες   Σύνολο Νίκες Ισοπαλίες Ήττες Γκολ Υπέρ Γκολ Κατά Βαθμοί 73  1809   908  458  443  3260  2085  2957
Η Ανόρθωση πέτυχε τις περισσότερες νίκες (22) την περίοδο 1994-95. Τις περιόδους 1935-36 και 1936-37 πέτυχε μόνο δύο νίκες.
Οι περισσότερες ισοπαλίες (15) σημειώθηκαν την περίοδο 1986-87. Την περίοδο 1946-47 δεν σημείωσε καμία ισοπαλία.
Τις περιόδους 1956-57 και 2007-08 δεν υπέστη καμία ήττα. Τις περισσότερες ήττες (18) δέχτηκε την περίοδο 2013-14.
Τα περισσότερα τέρματα (95) σημείωσε την περίοδο 1998-99. Τα λιγότερα τέρματα (10) σημείωσε την περίοδο 1936-37.
Τα λιγότερα τέρματα (13) δέχτηκε την περίοδο 1956-57. Τα περισσότερα τέρματα (64) δέχτηκε την περίοδο 2013-14.
Την καλύτερη αναλογία τερμάτων (+69) είχε την περίοδο 1997-98 και τη χειρότερη (-41) την περίοδο 1936-37. 
Τους περισσότερους βαθμούς (73) κέρδισε την περίοδο 1994-95.
Η μεγαλύτερη ήττα της Ανόρθωσης στο πρωτάθλημα ήταν με σκορ 8-1, αποτέλεσμα που εμφανίστηκε σε 3 περιπτώσεις. Η πρώτη φορά ήταν την περίοδο 1934-35 όταν ηττήθηκε από με 8-1 εκτός έδρας από τον Άρη Λεμεσού. Η δεύτερη φορά ήταν την περίοδο 1936-37 όταν ηττήθηκε εντός έδρας από τον ΑΠΟΕΛ. Η τρίτη φορά ήταν περίπου 8 δεκαετίες αργότερα (11 Μαΐου 2014), όταν ηττήθηκε με το ίδιο σκορ εκτός έδρας από τον ΑΠΟΕΛ, στα πλαίσια του πρωταθλήματος 2013-14.

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
<center>
{|
|valign="top" width=50%|

 Πρωτάθλημα Κατηγορία Αριθμός συμμετοχών Α΄ κατηγορία 74 Β΄ κατηγορία 1 Σύνολο 75
|valign="top" width=50%|
{| class="wikitable"
! colspan=2| Κύπελλο
|-
| Κατηγορία
| Αριθμός συμμετοχών
|-
| Κύπελλο Κύπρου || <center>70|-
|}
|}

 Τελικοί κυπέλλου 
Η Ανόρθωση έχει κατακτήσει 11 φορές το Κύπελλο Κύπρου. Είναι στην τρίτη θέση κατακτήσεων του κυπέλλου και στην τέταρτη θέση σε συμμετοχές στον τελικό. Συνολικά έχει συμμετάσχει 17 φορές στον τελικό του κυπέλλου.
ΠερίοδοςΑντίπαλοςΗμερομηνίαΓήπεδοΑποτέλεσμα1946-47ΑΠΟΕΛ27 Απριλίου 1947Παλιό ΓΣΠ1-41948-49ΑΠΟΕΛ3 Απριλίου 194919 Ιουνίου 1949Παλιό ΓΣΠ2-313-01949-50ΕΠΑ19 Μαρτίου 195023 Απριλίου 1950Παλιό ΓΣΠ1-021-21958-59ΑΕΛ27 Ιουνίου 1959Παλιό ΓΣΠ1-01961-62Ολυμπιακός17 Ιουνίου 1962Παλιό ΓΣΠ5-21962-63ΑΠΟΕΛ23 Ιουνίου 196330 Ιουνίου 1963Παλιό ΓΣΠ2-20-11963-64ΑΠΟΕΛ5 Ιουλίου 1964Παλιό ΓΣΠ3-01970-71Ομόνοια30 Μαΐου 19716 Ιουνίου 1971Παλιό ΓΣΠΣτάδιο ΓΣΕ1-11-01974-75Ένωσις Νέων Παραλιμνίου6 Ιουλίου 1975Παλιό ΓΣΠ3-21993-94Ομόνοια28 Μαΐου 1994Τσίρειο Στάδιο0-1 (παρ.)1997-98Απόλλων15 Μαΐου 1998Μακάρειο Στάδιο3-11998-99ΑΠΟΕΛ8 Μαΐου 1999Τσίρειο Στάδιο0-22001-02Εθνικός Άχνας11 Μαΐου 2002Νέο ΓΣΠ1-02002-03ΑΕΛ17 Μαΐου 2003Νέο ΓΣΠ0-0 (5-3 π.)2006-07Ομόνοια12 Μαΐου 2007Νέο ΓΣΠ3-22007-08ΑΠΟΕΛ17 Μαΐου 2008Νέο ΓΣΠ0-22020-21Ολυμπιακός15 Μαΐου 2021Νέο ΓΣΠ2-1

1Ο αγώνας διακόπηκε στο 87' λόγω συμπλοκών μεταξύ των ποδοσφαιριστών και μεταξύ των οπαδών των δύο ομάδων. Αποφασίστηκε επαναληπτικός.
2Ο αγώνας διακόπηκε στο 82' λόγω εισβολής των οπαδών της ΕΠΑ. Αποφασίστηκε επαναληπτικός.

 Αγώνες για Super Cup 
Η Ανόρθωση έχει κατακτήσει 6 φορές τo Super Cup (Ασπίδα Πάκκου/ΚΟΠ). Συνολικά έχει διεκδικήσει 13 φορές το τρόπαιο. Ο πίνακας που ακολουθεί παρουσιάζει τους αγώνες για την κατάκτηση του Super Cup στους οποίους συμμετείχε η Ανόρθωση.
ΈτοςΑντίπαλοςΗμερομηνίαΓήπεδοΑποτέλεσμα1962Κατέκτησε την ασπίδα χωρίς αγώνα ως κυπελλοπρωταθλήτρια.1963ΑΠΟΕΛ13 Οκτωβρίου 1963Παλιό ΓΣΠ0-11995ΑΠΟΕΛ10 Σεπτεμβρίου 1995Μακάρειο Στάδιο1-1 (5-4 π.)1997ΑΠΟΕΛ12 Σεπτεμβρίου 1997Μακάρειο Στάδιο1-21998Απόλλων8 Σεπτεμβρίου 1998Νέο ΓΣΖ4-11999ΑΠΟΕΛ11 Σεπτεμβρίου 1999Μακάρειο Στάδιο2-02000Ομόνοια9 Σεπτεμβρίου 2000Νέο ΓΣΠ2-12002ΑΠΟΕΛ18 Αυγούστου 2002Νέο ΓΣΠ3-42003Ομόνοια17 Αυγούστου 2003Νέο ΓΣΠ2-32005Ομόνοια20 Αυγούστου 2005Νέο ΓΣΠ1-1 (2-2 παρ, 4-5 π.)2007ΑΠΟΕΛ25 Αυγούστου 2007Νέο ΓΣΠ2-12008ΑΠΟΕΛ23 Αυγούστου 2008Νέο ΓΣΠ0-1 2021Ομόνοια 13 Ιουλίου 2021Νέο ΓΣΠ 1-1 (2-3 π.)

 Έμβλημα και χρώματα 
Έμβλημα του σωματείου είναι μια ασπίδα με το φοίνικα που αναγεννιέται μέσα από τις στάχτες του. Τα χρώματα που χρησιμοποίησε η πρώτη ομάδα της Ανόρθωσης το 1929 ήταν τα βυζαντινά, το χρυσοκίτρινο και το μαύρο. Τη δεκαετία του 1930 άρχισε να χρησιμοποιεί ως χρώματα της αυτά τις ελληνικής σημαίας, το μπλε και το λευκό.

Έδρα
250px|thumb|Η δυτική πλευρά του Σταδίου Αντώνης Παπαδόπουλος.

Έδρα της Ανόρθωσης είναι τυπικά το Στάδιο ΓΣΕ (ΓΣ Ευαγόρας) στην Αμμόχωστο, το οποίο όμως δεν είναι δυνατό να χρησιμοποιηθεί μετά την τουρκική εισβολή στην Κύπρο το 1974. Από το 1974 μέχρι το 1986 η Ανόρθωση χρησιμοποίησε τα στάδια παλαιό ΓΣΖ και Νέο ΓΣΖ στη Λάρνακα, το Στάδιο Εθνικού Άχνας στο Δασάκι Άχνας, το Δημοτικό Στάδιο Αραδίππου στην Αραδίππου και το Τσίρειο Στάδιο στη Λεμεσό.

Από το 1986 η έδρα του ποδοσφαιρικού τμήματος είναι το Στάδιο Αντώνης Παπαδόπουλος το οποίο έχει χωρητικότητα 10,230 θέσεων και βρίσκεται στη Λάρνακα.  Ιδιοκτήτης του σταδίου είναι η Ανόρθωση. Το στάδιο πήρε το όνομα του από τον παλιό ποδοσφαιριστή και προπονητή της ομάδας Αντώνη Παπαδόπουλο, ο οποίος ήταν και αγωνιστής της ΕΟΚΑ. Ο πρώτος αγώνας της ομάδας στο στάδιο ήταν στις 12 Οκτωβρίου 1986 όταν κέρδισε τον Ερμή Αραδίππου με 5-0.  Τα εγκαίνια του σταδίου έγιναν στις 26 Ιανουαρίου 1991 και εντάχθηκαν στο πλαίσιο των εορτασμών για τη συμπλήρωση των 80 χρόνων της Ανόρθωσης. Στο στάδιο στεγάζονται τα γραφεία και το μουσείο της ομάδας.

Το γήπεδο έχει εγκριθεί από την UEFA για χρήση σε δικές της διοργανώσεις. Επιπλέον, έχει φιλοξενήσει μερικούς αγώνες της Εθνικής Κύπρου.

 Ευρωπαϊκή πορεία 

Η Ανόρθωση Αμμοχώστου ήταν η πρώτη κυπριακή ομάδα που συμμετείχε σε όμιλο ευρωπαϊκής διοργάνωσης και συγκεκριμένα στους ομίλους του ΟΥΕΦΑ Τσιάμπιονς Λιγκ 2008-09. Συμμετείχε για πρώτη φορά σε ευρωπαϊκή διοργάνωση την περίοδο 1963-64, στο Κύπελλο Πρωταθλητριών 1963-64. Μετά από 7 αποτυχημένες προσπάθειες, η πρώτη πρόκριση ήλθε την περίοδο 1994-95 όπου απέκλεισε την ΠΦΚ Σούμεν 2010 στα πλαίσια του Κυπέλλου ΟΥΕΦΑ 1994-1995. Στο Κύπελλο ΟΥΕΦΑ 2002-2003 απέκλεισε για πρώτη φορά στην ευρωπαϊκή ιστορία της δύο αντιπάλους.

Στο Τσιάμπιονς Λιγκ 2005-06 έφτασε μέχρι τον γ' προκριματικό γύρο, διεκδικώντας την πρόκριση στους ομίλους της διοργάνωσης. Ωστόσο, αποκλείστηκε με δύο ήττες από τη Ρέιντζερς Γλασκώβης. Στον β΄ προκριματικό γύρο είχε αντιμετωπίσει την τουρκική Τραμπζονσπόρ, την οποία και απέκλεισε. Ήταν η πρώτη φορά που τέθηκαν αντιμέτωπες μια κυπριακή και μια τουρκική ομάδα (το 1986 ο ΑΠΟΕΛ κληρώθηκε με την Μπεσίκτας αλλά αρνήθηκε να αγωνιστεί). Δεδομένου της τουρκικής κατοχής της Κύπρου και του γεγονότος ότι η Ανόρθωση ήταν προσφυγική ομάδα, το παιχνίδι απέκτησε και εθνικό χαρακτήρα για τους Ελληνοκύπριους. Η Ανόρθωση κέρδισε 3-1 εντός έδρας. Στον επαναληπτικό έχασε με 1-0 εξασφαλίζοντας όμως την πρόκριση. Το γεγονός αυτός πανηγυρίστηκε έντονα στην ελεύθερη Κύπρο από όλους τους κατοίκους, ανεξαρτήτως ομάδας.

Η πιο πετυχημένη ευρωπαϊκή πορεία της ομάδας ήταν η πορεία στο Τσιάμπιονς Λιγκ 2008-09. Ξεκινώντας από τον πρώτο προκριματικό και αφού απέκλεισε δύο ομάδες, διεκδίκησε την είσοδο της στους ομίλους της διοργάνωσης. Αντίπαλος ήταν ο Ολυμπιακός Πειραιώς. Η Ανόρθωση κέρδισε με 3-0 εντός έδρας και στη συνέχεια έχασε με 1-0 στο στάδιο Γεώργιος Καραϊσκάκης, εξασφαλίζοντας την πρόκριση στους ομίλους της διοργάνωσης. Ήταν η πρώτη φορά που κυπριακή ομάδα προκρινόταν σε ομίλους ευρωπαϊκής διοργάνωσης. Αντίπαλοι της ήταν οι Βέρντερ Βρέμης, Παναθηναϊκός και Ίντερ. Η Ανόρθωση τερμάτισε στην 4η θέση με 6 βαθμούς, διεκδικώντας την πρόκριση στην επόμενη φάση μέχρι και τον τελευταίο αγώνα. Κέρδισε εντός έδρας τον Παναθηναϊκό με 3-1, ενώ έφερε ισοπαλία 2-2 με τη Βέρντερ Βρέμης και 1-1 με την Ίντερ. Επίσης, έφερε ισοπαλία 0-0 εκτός έδρας με τη Βέρντερ.

Παλαιοί προπονητές
+1963–65	20px Λούκας Αουρέντνικ
1970–71	20px Σίμα Μιλιάνοβ
1970–72	20px Πανίκος Ιακώβου
1972–73	20px Βλαντιμίρ Χόμποτ
1972–74	20px Στέφανος Πετρίδης
1974–77	20px Αντώνης Τσούκκας (Καράς)
1977–80	20px Γκεόργκι Πατσετζίεφ
1980–81	20px Λέο Μπολίνι
1981–82	20px Άντονι Τζιορτζιέφσκι
1982–84	20px Τσβέταν Ίλτσεφ
1984–86	20px Πίτερ Κόρκμαν
1986–87	20px Γιόζεφ Ζάντινα
1986–87	20px Αρτέμης Θεοχάρους
1987–88	20px Πανίκος Ιακώβου
1987–88	20px Αρτέμης Θεοχάρους
1987–90	20px Λάκης Πετρόπουλος
1989–90	20px Δημήτρης Ζάγκυλος
1989–90	20px Μίρσαντ Φάζλαγκιτς1990–92	20px Άνγκελ Ιορντανέσκου
1992–93	20px Βλαντιμίρ Γκουτσάεφ
1992–93	20px Αρτέμης Θεοχάρους
1992–93	20px Λέναρτ Σέντερμπεργκ
1992–93	20px Νίκος Αλέφαντος
1993–95	20px Ανδρέας Μουσκάλλης
1994–95	20px Ιορντάν Ιορντάνοφ
1995–96	20px Γκεόργκι Βασίλεφ
1995–96	20px Νίκος Καρούλιας
1996–01	20px Ντούσαν Μιτόσεβιτς
2001-01	20px Γιάνους Βόιτσικ
2001–02	20px Γιάννης Μαντζουράκης
2001	20px Νικολάι Κοστόφ
2002	20px Έντουαρτ Λόρενς
2002–03	20px Ανδρέας Μιχαηλίδης
2003–04	20px Ντούσαν Μιτόσεβιτς
2004–09	20px Τιμούρ Κετσπάγια07/05/2009-25/07/2009 20px Έρνστ Μίντεντορπ
08/08/2009-18/12/2010 20px Σλάβο Μούσλιν
18/02/2010-30/06/2010 20px Νίκος Νικολάου
01/07/2010-18/11/2010 20px Γκιγιέρμο Όγιος
18/11/2010-25/12/2010 20px Σλόμπονταν Κρισμάρεβιτς
27/12/2010–25/09/2011 20px Στανιμίρ Στοΐλοφ
01/10/2011–01/04/2013 20px Ρόνι Λέβι
02/04/2013-01/06/2013 20px Πάμπος Χριστοδούλου
25/05/2013-18/08/2013 20px Χριστάκης Κασσιανός
18/08/2013-30/01/2014 20px Ζόρζε Κόστα
06/02/2014-31/05/2014 20px Νίκος Κωστένογλου
01/06/2014-17/02/2016 20px Αντρέ Πάους
17/02/2016-23/03/2016 20px Ζόραν Μιλίνκοβιτς
23/03/2016-31/05/2016 20px Νεόφυτος Λάρκου
01/06/2016-17/10/2016 20px Αντόνιο Πούτσε
26/10/2016-26/09/2018 20px Ρόνι Λέβι
26/09/2018-31/05/2019 20pxΓιούργκεν Στρέπελ
31/05/2019-2022            Τιμούρ Κετσπαγια

 Παλαιοί ποδοσφαιριστές 
 20px Γιάννης Οκκάς
 20px Αντώνης Γεωργαλίδης
 20px Μιχάλης Παμπόρης
 20px Γιαννάκης Καραγιάννης
 20px Νίκος Παπαβασιλίου
 20px Πάμπος Χαραλάμπους
 20px Φοίβος Βραχίμης
 20px Κώστας Φώτη
 20px Γιώτης Εγκωμίτης
 20px Νίκος Παναγιώτου
 20px Δημήτρης Ιωάννου
 20px Βάσος Μελανακρίτης
 20px Ζαχαρίας Χαραλάμπους
 20px Πάρης Ηλία
 20px Χρηστάκης Κασιανός
 20px Σπύρος Καστανάς 20px Πανίκος Πουνάς
 20px Νίκος Νικολάου
 20px Στέφανος Λυσάνδρου
 20px Χαράλαμπος Ανδρέου
 20px Πέτρος Κονάφης
 20px Ρικάρδο Λαμπόρδε
 20px Μάρκο Χάμπερ
 20px Αλτίν Χατζί
 20px Ρομίκ Χατσατριάν
 20px Όσκαρ Κρίνο
 20px Ίλιε Κιριάκοφ
 20px Νικολάι Τοντόροφ
 20px Νικολάι Κοστόφ
 20px Μάριο Ζαρντέλ
 20px Αλεσάντρο Σοάρες
 20px Ουίλιαμ Μποαβεντούρα 20px Φαμπίνιο
 20px Σάβιο Μπορτολίνι Πιμεντέλ
 20px Στιβ Μπρους
 20px Στέλιαν Κάραμπας
 20px Έουτζεν Τρίκα
 20px Μαγκντί Τολμπά
 20px Αμίρ Αζμί Μέγκαχεντ
 20px Ντέιβ Σουίντλχερστ
 20px Τιμούρ Κετσπάγια
 20px Γκεόργκι Κινκλάτζε
 20px Γιώργος Ξενίδης
 20px Κώστας Κιάσσος
 20px Λεωνίδας Καμπάνταης
 20px Βασίλης Μπορμπόκης
 20px Σάββας Πουρσαϊτίδης
 20px Νίκος Φρούσος 20px Τραϊανός Δέλλας
 20px Γιάννης Σκοπελίτης
 20px  Μάριαν Πάχαρς
 20px  Νορντίν Βότερ
 20px  Μάικ Ομπίκου
 20px  Βόιτσεχ Κοβάλτσικ
 20px Ράντοσλαβ Μιχάλτσικ
 20px Σλάβομιρ Μάγιακ
 20px Λούκας Σόσιν
 20px Σεντρίκ Μπαρντόν
 20px Βίνσεντ Λαμπάν
 20px Γιόζεφ Κόζλετς
 20px 20px Σίνισα Γκόγκιτς
 20px Ζόραν Μιλίνκοβιτς
 20px Σλόμπονταν Κρισμάρεβιτς
 20px Σβέτοζαρ Σάπουριτς

Για περισσότερους παλαιούς ποδοσφαιριστές, δείτε Ποδοσφαιριστές Ανόρθωσης.

 Τίτλοι-Διακρίσεις 
Το ποδοσφαιρικό τμήμα της Ανόρθωσης Αμμοχώστου έχει κατακτήσει τους εξής τίτλους:
 Πρωτάθλημα Κύπρου:
 Πρωταθλήτρια (13): 1949-50, 1956-57, 1957-58, 1959-60, 1961-62, 1962-63, 1994-95, 1996-97, 1997-98, 1998-99, 1999-00, 2004-05, 2007-08
 Κύπελλο Κύπρου:
 Κυπελλούχος (11): 1949, 1959, 1962, 1964, 1971, 1975, 1998, 2002, 2003, 2007, 2021
 Super Cup (Ασπίδα Πάκκου/ΚΟΠ):
 Νικήτρια (7): 1962, 1963, 1995, 1998, 1999, 2000, 2007

Η Ανόρθωση έχει πετύχει:
Δύο νταμπλ (κατάκτηση πρωταθλήματος και κυπέλλου την ίδια περίοδο): 1961-62, 1997-98

 Ποδόσφαιρο γυναικών 
Το Σεπτέμβριο του 2015 ανακοινώθηκε η σύναψη συμφωνίας του σωματείου της Ανόρθωσης με την Αθλητική Ένωση Αμμοχώστου, η οποία διέθετε ποδοσφαιρική ομάδα γυναικών που συμμετείχε στο Παγκύπριο Πρωτάθλημα ποδοσφαίρου γυναικών, με βάση την οποία η τελευταία μετονομάστηκε σε Ανόρθωση Α.Ε. Αμμοχώστου. Η ομάδα συμμετείχε στο Παγκύπριο πρωτάθλημα ποδοσφαίρου γυναικών της περιόδου 2015-16.

 Δείτε επίσης 
 Α΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Ασπίδα ΚΟΠ
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο

Σημειώσεις

 Παραπομπές 

 Βιβλιογραφία 

Πηγές

 Εξωτερικοί σύνδεσμοι 


 Προφίλ στην ιστοσελίδα της Κυπριακής Ομοσπονδίας Ποδοσφαίρου

 Κανάλι της Ανόρθωσης στο YouTube
 Η πορεία της Ανόρθωσης στην ιστοσελίδα της ΟΥΕΦΑ


Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1911